Yomgʻurchibek Sipohiy. Yomgʻurchibek Sipohiy (15-asr) – xurosonlik forsiynavis shoir, Husayn Boyqaro beklaridan Mir Valibekning oʻgʻli. Nomi “Majolis un-nafois”ning beshinchi majlisida tilga olinadi. Alisher Navoiy uning xushtabʼ shoirlardan ekanligini aytib, quyidagi matlaʼsini keltiradi:Ba masjideki, ravam dar firoqi dilbari xesh, Bahona sajda kunam bar zamin niham sari xesh. (Mazmuni: Dilbarim firoqida masjidga borib, sajda qilish bahonasida boshimni yerga uraman).